Diari Oficial de la Generalitat Valenciana


Sumari del DOGV 4078, del 04-09-2001 (2001/8333)

Informació pública de les bases per a cobrir en propietat dues places d'auxiliar d'administració general de l'Ajuntament de Vallada.
------------------------------------------------------------------------------------------------------------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8333


Data del document
:   27-07-2001

Organisme emissor
:   Ajuntament de Vallada

Tipus de document
:   Convocatòria

Descriptors 

:   * Vallada
    * administració local
    * concurs administratiu
    * professió administrativa

Informació pública de les bases per a cobrir en propietat dues places d'auxiliar d'administració general de l'Ajuntament de Vallada. [2001/Q8333]
  
Mitjançant el Decret de l'Alcaldia número 84/2001, de data 26 de juliol de 2001, s'han aprovat les bases de la convocatòria per a proveir en propietat dues places, que corresponen a l'escala d'administració general, subescala auxiliar, denominació: auxiliar administratiu, que regirà l'oposició lliure i que es transcriu a continuació:
  
Bases para la provisió en propietat de dues places d'auxiliar d'administració general de l'Ajuntament de Vallada.
  
Primera. Objecte, denominació i característiques de la convocatòria
  
1. D'acord amb l'oferta d'ocupació pública per a 2001, es convoquen proves per a proveir, pel sistema d'oposició lliure, dues places de l'escala d'administració general, subescala auxiliar, dotades amb les retribucions que corresponen al grup D.
  
2. La jornada de treball, l'horari i les funcions seran les establides per als funcionaris públics per la legislació vigent.
  
3. El tribunal responsable de la selecció no podrà aprovar ni declarar que han superat les proves selectives un nombre superior d'aspirants al de places convocades.
  
Segona. Condicions o requisits que han de reunir o complir els aspirants
  
Per a ser admés a les proves selectives d'accés a les places meditades serà necessari:
  
a) Tenir la nacionalitat espanyola o la d'un dels altres estats membres de la Unió Europea o d'aquells estats als quals siga d'aplicació la lliure circulació de treballadors i treballadores, en els termes establits en la llei estatal que regula aquesta matèria.
  
b) Tenir complits 18 anys d'edat i no excedir de 55 anys, ambdues referides al dia en què finalitze el termini de presentació d'instàncies.
  
c) Estar en possessió del títol de graduat escolar, Formació Professional de primer grau o equivalent, o en condicions d'obtenir-lo en la data en què finalitze el termini de presentació d'instàncies. En tot cas l'equivalència haurà de ser aportada per l'aspirant mitjançant un certificat expedit a aquest efecte per l'administració competent en cada cas.
  
d) No patir malaltia o defecte físic que impedisca l'exercici de les funcions corresponents.
  
e) No haver sigut separat, mitjançant procediments disciplinaris, del servei a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
f) D'acord amb el que s'estableix en la Llei 13/1982, de 7 d'abril, d'Integració Social de Minusvàlids, en aquestes proves s'admetran les persones minusvàlides en igualtat de condicions que els altres aspirants.
  
Els aspirants minusvàlids hauran de presentar un certificat de la Conselleria de Benestar Social, o òrgan competent d'unes altres comunitats autònomes o de l'administració de l'estat, que acredite aquesta condició, així com la capacitat d'aquests per a exercir les tasques que corresponen a les places objecte d'aquesta convocatòria.
  
El tribunal establirà, per a les persones amb minusvalidesa que així ho sol·liciten, les adaptacions possibles de temps i mitjans per a la realització de les proves. A aquest efecte les persones interessades hauran de presentar la petició corresponent en la sol·licitud de participació de la convocatòria.
  
Tercera. Presentació de sol·licituds
  
1. Les instàncies en què se sol·licita prendre part en l'oposició, que hauran d'estar degudament complimentades, manifestaran, els aspirants, que compleixen totes i cada una de les condicions exigides, referides sempre a la data d'expiració del termini assenyalat per a la presentació d'instàncies, i que es comprometen a prestar jurament o promesa en la forma legalment establida, s'adreçaran a l'alcalde president de la corporació i es presentaran al Registre General de l'ajuntament (situat a la plaça Major, 10), els dies laborables de 09.00 a 14.00 hores.
  
2. El termini de presentació serà de 20 dies naturals, comptadors des de l'endemà de la publicació de la convocatòria en el Boletín Oficial del Estado. Les instàncies també podran presentar-se als registres que determina l'article 38.4 de la Llei 30/1992, del Règim Jurídic de les Administracions Públiques i del Procediment Administratiu Comú.
  
3. Els drets d'examen, que es fixen en la quantitat de 5.000 pessetes, els pagaran els aspirants a la Caixa d'Estalvis de València, Castelló i Alacant (Bancaixa), al compte número 2077 0464 45 31 00 04 60 16, i el resguard de l'ingrés s'adjuntarà a la instància.
  
Quarta. Admissió d'aspirants
  
Expirat el termini de presentació d'instàncies, l'alcalde dictarà una resolució en el termini màxim d'un mes en què declararà aprovada la llista d'admesos i exclosos. En aquesta resolució, que es publicarà en el Butlletí Oficial de la Província de València i al tauler d'anuncis, s'indicarà el nom i cognoms i el document nacional d'identitat dels admesos i exclosos i s'indicaran les causes de l'exclusió i es concedirà, si escau, un termini de 10 dies per a esmenar els defectes d'acord amb el que s'estableix en l'article 71 de la Llei 30/1992, del Règim Jurídic de les Administracions Públiques i del Procediment Administratiu Comú.
  
En la mateixa resolució, l'alcalde determinarà el lloc i la data de començament dels exercicis i la composició del tribunal qualificador.
  
Cinquena. Proves selectives
  
Primer exercici. De caràcter obligatori i eliminatori, consistirà a contestar per escrit un qüestionari de 50 preguntes tipus test, amb respostes alternatives i només en serà correcta una, relacionades amb els temes que figuren a l'annex I de aquestes bases.
  
Segon exercici. De caràcter obligatori i eliminatori, consistirà a desenvolupar per escrit, durant un període màxim de dues hores, dos temes assenyalats pel tribunal relacionats amb les matèries del programa. Es valoraran els coneixements del tema, el nivell de formació general, la composició gramatical i la claredat d'exposició.
  
Tercer exercici. De caràcter obligatori i eliminatori, consistirà a efectuar una pràctica de tractament de textos en ordinador, relacionada amb les tasques administratives relacionades amb els continguts del temari que figura a l'annex, mitjançant el ús de les aplicacions informàtiques Word i Excel per a Windows.
  
Es qualificarà el coneixement demostrat de l'ús de les eines dels programes; l'amplitud, exactitud i velocitat del treball desenvolupat; així com la capacitat de dur a terme les tasques administratives relacionades amb els continguts del temari que figura a l'annex. El tribunal fixarà el temps de durada de la prova.
  
Tercer exercici. De caràcter obligatori i no eliminatori. Consistirà a traduir del castellà al valencià, en un període màxim de 30 minuts, un text assenyalat pel tribunal.
  
Sisena. Tribunal qualificador
  
1. Composició. El tribunal qualificador estarà integrat, d'acord amb el que s'estableix en l'article 4.e del Reial Decret 896/1991, de 7 de juny, pels membres següents:
  
President: el de la corporació o membre d'aquesta en qui delegue.
  
Secretari: el de la corporació o funcionari en qui delegue.
  
Vocals: un representant de l'administració, designat per la Direcció General d'Administració Territorial, de la Conselleria de Justícia i Administracions Públiques.
  
Dos funcionaris de carrera o tècnics experts designats per l'alcalde.
  
2. Abstenció i recusació. Els membres del tribunal hauran d'abstenir-se de formar part d'aquest i d'intervenir quan concórreguen les circumstàncies establides en l'article 28 de la Llei 30/1992, de Bases de Règim Jurídic de les Administracions Públiques i del Procediment Administratiu Comú, i ho notificaran a l'autoritat convocant. Els aspirants podran recusar-los.
  
La designació dels membres del tribunal inclourà la de los respectius suplents, i els vocals hauran de posseir titulació o especialització iguals o superiors a les exigides per a l'accés a les places convocades.
  
3. Constitució i actuació. El tribunal no podrà constituir-se ni actuar sense l'assistència, com a mínim, de tres dels seus membres titulars o suplent, indistintament. Les decisions s'adoptaran per majoria de vots dels membres presents. Cas d'empat, resoldrà el vot de qualitat del president del tribunal.
  
L'actuació del tribunal s'ajustarà estrictament a les bases de la convocatòria. No obstant això, el tribunal resoldrà els dubtes que en sorgisquen de l'aplicació i podrà prendre els acords que corresponguen per a aquells supòsits no previstos a les bases.
  
El tribunal podrà acordar la incorporació d'assessors especialistes per a totes o algunes de les proves. Aquests assessors es limitaran a valorar els exercicis que corresponen a la seua especialitat tècnica i col·laboraran amb el tribunal exclusivament d'acord amb aquesta especialitat.
  
4. Vinculació de les resolucions del tribunal. El president de la corporació resoldrà d'acord amb la proposta del tribunal, que tindrà caràcter vinculant.
  
Setena. Calendari de realització de les proves.
  
1. El lloc, la data i l'hora de realització dels exercicis de les proves selectives es fixarà en la resolució de l'Alcaldia on declare l'admissió i exclusió dels aspirants a què fa referència la base quarta.
  
2. L'ordre d'actuació, en aquells exercicis que no puguen realitzar-se conjuntament, serà l'alfabètic, que començarà per l'aspirant el primer cognom del qual comence per la lletra que resulte del sorteig realitzat prèviament pel tribunal.
  
3. Els aspirants seran convocats proveïts del seu document nacional d'identitat per a cada exercici en crida única i tret de casos de força major degudament justificats i apreciats lliurement pel tribunal, la no presentació d'un aspirant a qualsevol dels exercicis obligatoris en el moment de ser cridat determinarà automàticament la pèrdua del seu dret a participar en els exercicis i com a conseqüència d'això quedarà exclòs del procés selectiu.
  
4. Una vegada començades les proves selectives no serà obligatòria la publicació dels successius anuncis de la realització de les altres proves en el Butlletí Oficial de la Província de València. Aquests anuncis els haurà de fer públics el tribunal als locals on s'hagen fet les proves anteriors i al tauler d'anuncis de l'ajuntament.
  
5. Quan el temps necessari per al desenvolupament i posterior valoració de les proves ho permeta, a judici del tribunal, es podran realitzar dos o més proves en la mateixa jornada. Aquest fet es posarà en coneixement dels aspirants abans de l'inici de cada exercici.
  
Vuitena. Sistema de qualificació
  
1. Tots els exercicis obligatoris seran eliminatoris i qualificats fins a un màxim de 10 punts, i els opositors que no aconseguisquen un mínim de 5 punts en cada un d'ells, seran eliminats.
  
2. El nombre de punts que podrà ser atorgat per cada membre del tribunal, en cada un dels exercicis, serà de 0 a 10.
  
3. Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'assistents en aquell. El quocient serà la qualificació definitiva.
  
4. L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
Novena. Llista d'aprovats
  
Una vegada acabada la qualificació dels aspirants, el tribunal publicarà la llista d'aprovats per l'ordre de puntuacions, i aquests no podran excedir el nombre de places convocades, i elevarà la proposta amb caràcter vinculant al president de la corporació perquè formule el nomenament pertinent. Al mateix temps remetrà a aquesta autoritat l'acta de la darrera sessió.
  
Deu. Presentació de documents
  
1. Els aspirants proposats aportaran davant l'administració, dins del termini de 20 dies naturals des que es facen públiques les llistes d'aprovats, els documents acreditatius de les condicions que per a prendre part en l'oposició s'exigeixen a la base segona:
  
a) Fotocòpia compulsada del document nacional d'identitat.
  
b) Còpia autenticada o fotocòpia (que caldrà presentar acompanyada de l'original per a la compulsa) del títol exigit.
  
c) Certificat acreditatiu de no patir malaltia o defecte físic que impedisca el normal exercici de la funció que cal exercir, expedit pel cap local de Sanitat.
  
d) Declaració jurada o promesa de no haver sigut separat mitjançant procediment disciplinari, de cap administració pública, ni trobar-se inhabilitat per a l'exercici de funcions públiques.
  
2. Els qui tinguen la condició de funcionaris públics estaran exempts de justificar documentalment les condicions i els requisits ja demostrats per a obtenir el seu anterior nomenament, i hauran de presentar un certificat de l'administració pública de què depenguen, i acreditaran la seua condició i les circumstàncies que consten als seu expedient personal.
  
3. Els qui dins del termini indicat, i tret dels casos de força major, no presenten la documentació, no podran ser nomenats, i romandran anul·lades totes les seus actuacions, sense perjudici de la responsabilitat en què pogueren haver incorregut per falsedat en la instància.
  
Onze. Nomenament i presa de possessió
  
1. Una vegada conclòs el procés selectiu i aportats els documents a què fa referència la base anterior, l'alcalde, d'acord amb la proposta del tribunal qualificador, nomenarà funcionaris de carrera, els quals hauran de prendre possessió en el termini de 30 dies, comptadors des de l'endemà de la notificació del nomenament, i hauran de prestar, prèviament, jurament o promesa de conformitat amb el que s'estableix en el Reial Decret 707/1979, de 5 d'abril.
  
2. Els qui sense causa justificada no prenguen possessió en el termini assenyalat, romandran en la situació de cessants, amb la pèrdua de tots els drets derivats de la convocatòria i del nomenament conferit.
  
Dotze. Incompatibilitats
  
Els funcionaris nomenats romandran subjectes al règim d'incompatibilitats del sector públic, d'acord amb la normativa vigent.
  
Tretze. Incidències
  
1. L'aprovació de les bases de la convocatòria i els actes administratius que se succeïsquen podran ser recorreguts per les persones interessades en els casos i en la forma establida per la Llei 30/1992, de Règim Jurídic de les Administracions Públiques i del Procediment Administratiu Comú.
  
2. Per a allò no establit en aquestes bases o en allò que les contradiguen, seran d'aplicació la Llei 7/1985, de 2 d'abril, modificada per la Llei 11/1999, de 21 d'abril; el Reial Decret Legislatiu 781/1986, de 18 d'abril; la Llei 30/1984, de 2 d'agost; el Reial Decret 896/1991, de 7 de juny; el Reial Decret 364/1995, mitjançant el qual s'aprova el Reglament General d'Ingrés del Personal al Servei de l'Administració Pública; i les resolucions de la Generalitat Valenciana, d'1 de desembre de 1992 (Diari Oficial de la Generalitat Valenciana de 17 de desembre de 1992) i de 20 d'octubre de 1993 (Diari Oficial de la Generalitat Valenciana de 4 de novembre de 1993), per les quals es van aprovar, respectivament, les bases generals de selecció de personal al servei de les entitats locals de la Comunitat Valenciana i les bases específiques per a funcionaris d'administració general.
  
ANNEX I
  
Tema 1. La Constitució espanyola de 1978. Estructura i principis generals. Els drets fonamentals. El Tribunal Constitucional. La reforma de la Constitució.
  
Tema 2. L'organització de l'estat en la Constitució. Organització institucional i territorial.
  
Tema 3. La corona. El poder legislatiu. Defensor del Poble i Tribunal de Comptes.
  
Tema 4. El Govern i l'administració de l'estat.
  
Tema 5. El poder judicial.
  
Tema 6. Organització territorial de l'estat. Les comunitats autònomes: els estatuts d'autonomia. Administració local, administració institucional i corporativa.
  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 8. Sotmetiment de l'administració a la llei i al dret. Fonts del dret públic.
  
Tema 9. La relació juridicoadministrativa. Concepte i subjectes. L'administrat: drets, capacitat i representació. Els actes jurídics de l'administrat.
  
Tema 10. L'acte administratiu. Classes i elements. Revisió d'ofici. Recursos.
  
Tema 11. Principis generals del procediment administratiu. Fases del procediment administratiu general.
  
Tema 12. Règim local espanyol. Principis constitucionals i regulació jurídica. Relacions entre ens territorials. Autonomia municipal i tutela.
  
Tema 13. El municipi. El terme municipal. La població. L'empadronament.
  
Tema 14. Organització municipal. Competències.
  
Tema 15. La província en el règim local. Organització provincial. Competències.
  
Tema 16. Altres entitats locals. Àrees metropolitanes. Mancomunitats municipals. Agrupacions municipals. Entitats locals d'àmbit territorial inferior al municipi.
  
Tema 17. Ordenances i reglaments de les entitats locals. Classes. Procediment d'elaboració i aprovació.
  
Tema 18. Formes de l'acció administrativa. Especial referència a l'administració local: foment, policia, el servei públic.
  
Tema 19. Béns de les entitats locals. El domini públic. El patrimoni privat.
  
Tema 20. La responsabilitat de l'administració local.
  
Tema 21. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions. Funcionament dels òrgans col·legiats locals. Convocatòria i ordre del dia. Actes i certificats d'acords.
  
Tema 22. La funció pública local. Drets i deures dels funcionaris públics locals. Incompatibilitats.
  
Tema 23. Els contractes administratius en l'esfera local. La selecció del contractista.
  
Tema 24. Hisendes locals: classificació d'ingressos. Ordenances fiscals.
  
Tema 25. Els pressupostos locals: principis, elaboració, documentació, modificacions. Règim jurídic de la despesa pública local.
  
La convocatòria, juntament amb les seus bases, es publicarà en el Butlletí Oficial de la Província de València, en el Diari Oficial de la Generalitat Valenciana, i un extracte detallat en el Boletín Oficial del Estado, amb el contingut determinat en l'article 6.2 del Reial Decret 896/1991, i produirà els efectes administratius des de la data del Boletín Oficial del Estado en què es publique l'extracte.